                             højesterets dom
                         afsagt mandag den 3. oktober 2011
sag 218/2009
(1. afdeling)
vn legetøj a/s
(advokat claus barrett christiansen)
mod
hasbro europe, filial af hasbro international inc.,
og
hasbro scandinavia a/s
(advokat frank bøggild for begge)
i tidligere instans er afsagt dom af sø- og handelsretten den 3. august 2009.
i pådømmelsen har deltaget fem dommere: børge dahl, poul søgaard, marianne højgaard
pedersen, jens peter christensen og hanne schmidt.
påstande
appellanten, vn legetøj a/s, har påstået frifindelse.
de indstævnte, hasbro europe, filial af hasbro international inc., og hasbro scandinavia
a/s, har gentaget deres påstande og har subsidiært nedlagt påstand om stadfæstelse.
supplerende sagsfremstilling
statsautoriseret revisor søren andersen har i en erklæring af 26. marts 2010 givet oplysninger
om omsætning og bruttofortjeneste for vn legetøj i perioden fra den 1. januar 2006 til den
31. december 2008 for 5 varenumre, der omfatter x-bot transformable og transformax. det
fremgår af erklæringen, at vareforbrug omfatter købspris, fragt og told, og det hedder bl.a. i
erklæringen:
                                              - 2 -
       ” nedenstående tabel viser de udvalgte varenumre med tilhørende omsætning i stk. og i
       kr., vareforbrug samt bruttofortjeneste for perioden 1. januar 2006 til 31. december
       2008. bruttofortjenesten er defineret som omsætning minus vareforbrug.
                                         omsætning                vareforbrug bruttofortjeneste
       vare                                     stk.         kr.           kr.                 kr.
       46414 - x-bot transformable           1.573       36.566        19.933             16.633
       46415 - x-bot transformable           2.680       26.868        13.586             13.282
       fa 46.415 - x-bot transform-          2.640       34.188        21.263             12.925
       able (sampak)
       46440 – transformax                   8.034     271.195        161.874            109.321
       46441 - transformax                   2.582     121.343         79.038             42.305
                                           total        490.160       295.694            194.466
       …”
højesterets begrundelse og resultat
ordet transformers er af hasbro registreret som varemærke og indarbejdet af hasbro
som kendetegn for legetøj, der kan omformes fra en figur til en anden. højesteret tiltræder, at
vn legetøj – selv om ” transform” for nogle peger i retning af overgang fra en form til en
anden – ved at bruge ordet transformax som kendetegn for legetøj af samme slags har
overtrådt varemærkelovens § 4, stk. 1, nr. 2, og varemærkeforordningens artikel 9, stk. 1, litra
b, samt markedsføringslovens § 1 og § 18.
højesteret tiltræder endvidere, at kendetegnet x-bot transformable ikke er forveks-
leligt med autobot, men at vn legetøjs brug af betegnelsen x-bot transformab-
le på emballage som sket har indebåret en snyltning på hasbros kendetegn i strid med mar-
kedsføringslovens § 1 og § 18.
sø- og handelsretten har tilkendt hasbro 250.000 kr. i samlet vederlag og erstatning, blandt
andet under hensyn til substituerbarheden og vn legetøjs uberettigede fortjeneste. der er
ikke for højesteret fremkommet oplysninger, som giver grundlag for at ændre dette beløb.
højesteret stadfæster herefter dommen.
                                     thi kendes for ret:
sø- og handelsrettens dom stadfæstes.
                                               - 3 -
i sagsomkostninger for højesteret skal vn legetøj a/s betale i alt 50.000 kr. til hasbro eu-
rope, filial af hasbro international inc., og hasbro scandinavia a/s.
de idømte beløb skal betales inden 14 dage efter denne højesteretsdoms afsigelse. sagsom-
kostningsbeløbene forrentes efter rentelovens § 8 a.
